**ΑΡΧΑΙΑ ΡΩΜΗ – ΚΕΦΑΛΑΙΑ IV, V, VI (ΕΠΑΝΑΛΗΠΤΙΚΑ ΘΕΜΑΤΑ – ΤΡΑΠΕΖΑ ΘΕΜΑΤΩΝ)**

**1ο ΘΕΜΑ - 1.α.**

**(Ι) Να χαρακτηρίσετε τις προτάσεις που ακολουθούν, γράφοντας στο τετράδιό σας τον αριθμό που αντιστοιχεί στην κάθε πληροφορία και δίπλα του τη λέξη Σωστό, αν η πληροφορία είναι σωστή, ή τη λέξη Λάθος, αν η πληροφορία είναι λανθασμένη:**

1. Η ίδρυση της Ρώμης, κατά τη ρωμαϊκή παράδοση, οφείλεται στον Αινεία. (σ. 170)
2. Η παράδοση αναφέρει πως, ανάμεσα στους έξι βασιλείς της Ρώμης, κάποιοι ήταν Ετρούσκοι. (σ. 171)
3. Στη Ρώμη, κατά την περίοδο της βασιλείας, την εκτελεστική εξουσία της πολιτείας εκπροσωπούσαν οι δύο ύπατοι. (σ. 171, 173)
4. Στην αρχαία Ρώμη οι πατρίκιοι ήταν προστατευόμενοι των πελατών. (σελ. 171)
5. Οι πληβείοι κατά την περίοδο της βασιλείας στην αρχαία Ρώμη δεν είχαν πολιτικά δικαιώματα. (σ. 172)
6. Οι τιμητές είχαν ως κύριο έργο την προστασία των πληβείων από τις αυθαιρεσίες των πατρικίων. (σ. 173-4)
7. Οι τιμητές αναλάμβαναν για έξι μήνες την εξουσία, όταν η ρωμαϊκή πολιτεία βρισκόταν σε κρίσιμη κατάσταση. (σ. 173)
8. Η φρατρική εκκλησία στη Ρώμη ήταν η συνέλευση όλων των στρατευμένων πολιτών, πατρικίων και πληβείων. (σ. 174)
9. Ο αγροτικός νόμος συγκαταλέγεται στα σπουδαιότερα έργα του Αυγούστου. (σ. 196)
10. Ο Τιβέριος Γράκχος πρότεινε οι θησαυροί της Περγάμου να δοθούν στους ακτήμονες, για να αγοράσουν εργαλεία και να καλλιεργήσουν τα κτήματά τους. (σελ. 196)
11. Ο Τιβέριος Γράκχος, όταν εκλέχτηκε δήμαρχος στη Ρώμη, ίδρυσε αποικίες στις κατακτημένες περιοχές της Ιταλίας και εγκατέστησε σε αυτές ακτήμονες. (196-7)
12. Ο Τιβέριος Γράκχος, όταν εκλέχτηκε δήμαρχος στη Ρώμη, μείωσε τα χρόνια της στράτευσης και αύξησε τον στρατιωτικό μισθό. (σελ. 197)
13. Το μεταρρυθμιστικό έργο των Γράκχων απέτυχε. (σελ. 197)
14. Ο Οκταβιανός συγκέντρωσε στο πρόσωπό του όλα τα αξιώματα της ρωμαϊκής πολιτείας και αναγορεύτηκε δικτάτορας. (σ. 208-9)
15. Ο Οκταβιανός μοιράστηκε τη διοίκηση των επαρχιών με τη σύγκλητο. (σελ. 209)
16. Με το διάταγμα του Καρακάλλα (212 μ.Χ.) όλοι οι κάτοικοι της ρωμαϊκής αυτοκρατορίας αναγνωρίστηκαν ως Ρωμαίοι πολίτες. (σ. 215)

**(ΙΙ) Να επιλέξετε και να γράψετε το γράμμα που αντιστοιχεί στη σωστή απάντηση για κάθε ομάδα από τις ακόλουθες ιστορικές πληροφορίες:**

1. Ο Ρωμαίος δικτάτορας εκλεγόταν από τους: α. υπάτους β. τιμητές γ. δημάρχους δ. πραίτωρες (σ. 173)

2. Υπεύθυνοι για την κατάταξη των πολιτών ανάλογα με τα περιουσιακά τους στοιχεία στην αρχαία Ρώμη ήταν οι: α. δήμαρχοι β. ύπατοι γ. τιμητές δ. πραίτωρες (σελ. 174)

3. Ο Τιβέριος Γράκχος, όταν ήταν δήμαρχος στη Ρώμη, πρότεινε να δοθούν στους ακτήμονες οι θησαυροί του βασιλιά της: α. Αλεξάνδρειας β. Αντιόχειας γ. Μακεδονίας δ. Περγάμου (σ. 196)

4. Ο αυτοκρατορικός θεσμός του ρωμαϊκού κράτους στην περίοδο της ακμής του: (σ. 211)

1. διέφερε από τον αντίστοιχο θεσμό των ελληνιστικών μοναρχιών και πολύ περισσότερο από εκείνο των Ανατολικών λαών
2. ήταν όμοιος με τον αντίστοιχο θεσμό των Ανατολικών λαών
3. ήταν απόλυτα υποταγμένος στους υπάτους και στους τιμητές
4. ήταν ένα πολίτευμα στο οποίο ο στρατός και η σύγκλητος δεν εμπλέκονταν καθόλου

5. Η συνέλευση των στρατευμένων πολιτών της Ρώμης ονομαζόταν: α. φρατρική εκκλησία β. φυλετική εκκλησία γ. λοχίτιδα εκκλησία δ. σύγκλητος (σ. 174)

6. Οι νομοδιδάσκαλοι ήταν ειδικοί πνευματικοί άνθρωποι που (σ. 216):

1. ερμήνευαν το ρωμαϊκό δίκαιο
2. ασχολήθηκαν με την καταγραφή και τον σχολιασμό των κειμένων των αρχαίων συγγραφέων, κατά τους ελληνιστικούς χρόνους
3. δίδασκαν τη σοφιστική στην Αθήνα κατά τους κλασικούς χρόνους
4. ασχολήθηκαν με την καταγραφή των νόμων κατά τους αρχαϊκούς χρόνους

***(ΙΙ) Να κατατάξετε στη σωστή χρονολογική σειρά τα ακόλουθα γεγονότα, αρχίζοντας από το αρχαιότερο:***

1. α. διάταγμα του Καρακάλλα
2. β. ρωμαϊκή βασιλεία
3. γ. ρωμαϊκή Ηγεμονία (Principatus)
4. δ. ίδρυση της Ρώμης
5. ε. ρωμαϊκή δημοκρατία (Res Publica)

**1.β. Να εξηγήσετε το περιεχόμενο των ακόλουθων ιστορικών όρων:**

πατρίκιοι, πελάτες (σελ.171) πληβείοι (σελ. 172), σύγκλητος / εκκλησία του λαού, ύπατοι / δήμαρχοι / δικτάτορας / τιμητές (Res publica) (σ. 173-4), φρατρική/λοχίτιδα/φυλετική εκκλησία (σελ. 174), νομοδιδάσκαλοι (σελ. 216), αγροτικός νόμος (σ. 195-6), πραιτωριανοί (σ. 210)